Oncorhynchus kawamurae

Ikan kokani hitam (Oncorhynchus kawamurae), atau kunimasu (Bahasa Jepun 国鱒; "trout negara") ialah spesies trout Pasifik terkurung daratan di Jepun yang dianggap telah pupus selama 70 tahun sebelum ditemui semula pada 2010. Spesies ini pada asalnya endemik di Tasik Tazawa, Wilayah Akita, tetapi dipindahkan ke Tasik Saiko dalam usaha untuk menyelamatkannya. Usaha ini hanya didapati berjaya pada tahun 2010 apabila sembilan ekor ikan ditangkap oleh sepasukan penyelidik.

Oncorhynchus kawamurae berkaitan dengan ikan salmon sokai (Oncorhynchus nerka) dan sebelum ini telah dianggap sebagai subspesiesnya yang dinamakan O. nerka kawamurae. Ikan ini berwarna zaitun gelap dengan bintik-bintik hitam di belakangnya, dan panjangnya kira-kira 30 cm. Spesies ini mempunyai bentuk badan yang panjang, langsing dan rata, tetapi dia mengalami perubahan warna dan bentuk bergantung kepada jantina dan peringkat kehidupan.Nakabo, Tetsuji; Nakayama, Kouji; Muto, Nozomu; Miyazawa, Masayuki (April 2011).  Kunimasu juga mempunyai musim pembiakan yang berbeza, kurang sekum pilorus, dan lebih banyak sisir insang yang membezakannya daripada Oncorhynchus nerka.

Spesies kunimasu pada asalnya endemik di satu lokasi, Tasik Tazawa di Wilayah Akita, Jepun.Nakabo, Tetsuji; Nakayama, Kouji; Muto, Nozomu; Miyazawa, Masayuki (April 2011).  Pada tahun 1935, telur mata (peringkat telur yang disenyawakan) spesies ikan ini dipindahkan ke beberapa tasik lain di Jepun, termasuk Tasik Saiko, Wilayah Yamanashi, oleh percubaan pemindahan yang dianggap tidak berjaya. Pada tahun 1940, air dimasukkan ke dalam Tasik Tazawa dari Sungai Tama untuk meningkatkan penjanaan kuasa hidroelektrik dari empangan tempatan. Air ini adalah sangat berasid dan membunuh seluruh kunimasu, kerana ikan ini sangat sensitif terhadap perubahan pH.Ryall, Julian (4 February 2011).  Spesies ikan kunimasu dianggap pupus untuk 70 tahun, tetapi pada tahun 2010, sembilan spesimennya ditemui oleh sekumpulan penyelidik di Tasik Saiko, yang diandaikan sebagai keturunan telur yang dipindahkan pada tahun 1930-an.
alt=preserved specimen|kanan|thumb| Satu spesimen yang diawet

 Rujukan 
Kategori:Rencana yang mengandungi teks bahasa Jepun